Kvalifikacije za Evropsko prvenstvo u nogometu 2012.
Kvalifikacije za Evropsko prvenstvo u nogometu 2012. je bilo nogometno takmičenje koje je održano od septembra 2010. do novembra 2011. godine. U kvalifikacijama je učestvovala 51 reprezentacija. Reprezentacije su bile podijeljene u devet grupa gdje je šest grupa sačinjavalo šest reprezentacija te tri grupe u koju je sačinjavalo pet reprezentacija. Prvoplasirane ekipe svih grupa su obezbjedile učešće na Evropskom prvenstvu 2012. Također, na prvenstvo je obezbjedila i najbolja drugoplasirana ekipa. Ostalih osam drugoplasiranih reprezentacija igralo je baraž za odlazak na prvenstvo. Domaćini Evropskog prvenstva Poljska i Ukrajina nisu učestvovali u kvalifikacijama.